**Επιλογή λέξης**

Η επιλογή των λέξεων που χρησιμοποιούμε για να σχηματίσουμε μια πρόταση γίνεται με βάση τα ακόλουθα:

* το ύφος: σοβαρό, οικείο, φιλικό. πχ. *πεθαίνω/τα τινάζω*
* τη χρήση επιστημονικής (ειδικής) γλώσσας π.χ *ήπαρ/ συκώτι*
* τον συνδυασμό λέξεων: π.χ *ζεστό φαγητό/ θερμή χειραψία*
* την πρόθεση του ομιλητή π.χ *μυρίζει* (ευγένεια) /*βρομάει* (αγένεια, διάθεση προσβολής)
* την εκφραστική ισχύ λέξεων π.χ τα επίθετα *πελώριος, κολοσσιαίος, γιγάντιος* έχουν πιο μεγάλη εκφραστική ισχύ από το ¨*πάρα πολύ μεγάλος*¨

**Άσκηση**

1.Να επιλέξετε την κατάλληλη λέξη από τις δύο που σας δίνονται.

α. Η αστυνομία …………….. τον δράστη. (ανακοίνωση της αστυνομίας) (έπιασε-συνέλαβε)

β. Η αστυνομία τον ………………. στα πράσα την ώρα που έκλεβε. (συνομιλία μεταξύ γειτόνων)

γ. Επιτέλους, η γριά …………… (τα τίναξε-πέθανε)

δ. Η ………..……… που έδειξες με έκανε να σου αναθέσω περισσότερες αρμοδιότητες. (υπευθυνότητα-ευθύνη)

ε. Στο τέλος του μήνα καταβάλλεται το/η …….………. ανεργίας. (επίδομα-αποζημίωση)

στ. Διαπιστώνω μια ………….… στη σχέση σας. (παγωνιά-ψυχρότητα)

ζ. Η εταιρεία μας ανέλαβε να ……………….. (φτιάχνω-κατασκευάζω) ένα σημαντικό έργο.

η. Μου έκανε εντύπωση πόσο ………………….. (θερμή/ζεστή) χειραψία μου έκανε.

θ. Έχω πολλή ………………….. (δουλειά/εργασία) να κάνω ακόμα.

ι. Το βλέμμα του ήταν ………………. (ψυχρό/κρύο).